TOShKENT BANK HISOB-KREDIT KOLLEJINI TAShKIL ETISh TO‘G‘RISIDA

O‘rta bo‘g‘in bank mutaxassislari tayyorlashni takomillashtirish va respublika bank-kredit tizimining ularga bo‘lgan ehtiyojini to‘laroq ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Markaziy banki huzurida Bank hisob-kredit kolleji tashkil etilsin.
 2. Quyidagi mutaxassislarni tayyorlash kollej faoliyatining asosiy yo‘nalishlari etib belgilansin;
 bank operatsiyalari bo‘yicha o‘rta bo‘g‘in buxgaltyerlari;
 bank faoliyatini iqtisodiy tahlil etish bo‘yicha o‘rta bo‘g‘in iqtisodchilari;
 bank operatsiyalari va axboroti dasturlarini kuzatish bo‘yicha dastur tuzuvchilar;
 bank kassa operatsiyalari bo‘yicha kassirlar, kassir-operatorlar.
 3. Belgilab qo‘yilsinki, Bank hisob-kredit kolleji O‘zbekiston Respublikasi Markaziy bankining tarkibiy bo‘linmasi hisoblanadi va harajatlari bankning daromadlari hisobidan qoplanadi.
 4. O‘zbekiston Respublikasi Markaziy banki Oliy va o‘rta maxsus ta’lim vazirligi bilan birgalikda Bank hisob-kredit kollejining nizomini, tuzilmasini ishlab chiqsin va tasdiqlasin.
 5. Bank hisob-kredit kolleji Toshkent viloyatining Zangiota tumanidagi 50-maxsus hunar-texnika bilim yurtining Usmon Yusupov ko‘chasi, 1-uydagi binosiga joylashtirilsin. Xalq ta’limi vazirligi (Yo‘ldoshev) asosiy fondlarni belgilangan tartibda Markaziy bankka bersin.
 Toshkent shahar hokimligi (To‘laganov) Xalq ta’limi vazirligi bilan birgalikda 50-maxsus hunar-texnika bilim yurtini joylashtirish masalasini ko‘rib chiqsin.
 6. Mazkur qarorning bajarilishini nazorat qilish Bosh vazirning o‘rinbosari B.S. Hamidov va O‘zbekiston Respublikasi Markaziy banki Boshqaruvining raisi F.M. Mullajonov zimmasiga yuklansin.